Hansabuss

Hansabuss on Eesti bussiettevõte, mis korraldab nii rahvusvahelisi kui ka riigisiseseid kommertsbussiliine ja tellimussõite peamiselt Baltikumis ja Põhja-Euroopas. 

Hansabuss AS koos oma Eesti tütarettevõtetega Hansa Bussiliinid AS ja Samat AS moodustab 262 bussi ja 451 töötajaga ühe suurema bussiettevõte Eestis. Lisaks on Hansabussil tütarettevõtted Lätis: Hansabuss Latvia SIA, Tukuma Auto SIA, Tutransauto SIA, AIPS SIA, Virazas SIA, Bauskas AO SIA ja Ludzas ATU SIA.

Hansabussi kontserni ettevõtete bussid läbisid 2017. aastal kokku 21,3 miljonit kilomeetrit ja vedasid ligi 6,3 miljonit reisijat. Kokku kuulub kontserni bussiparki 392 bussi ja selle ettevõtetes töötab Baltikumis enam kui 720 inimest, mis teeb Hansabussi kontsernist ühe suurema bussiettevõtte Baltikumis. 

Hansabuss AS on ainukesena Eestis rahvusvahelise bussiettevõtteid koondava võrgustiku Global Passenger Network (GPN) liige. GPN-i kuuluvad 36 liikmesriigi parimad rahvusvahelist tunnustust omavad bussiettevõtted.

Alates 2005. aastast korraldab Hansabuss Tallinna ja Riia südalinnas Hop-on Hop-off Londoni stiilis kahekordsete punaste bussidega City Tour kaubamärgi all turistidele audiogiidiga ajaloorännakuid 10 keeles. 

Hansabussi kontsern kuulub Hansa Gruppi (NTH Holding OÜ), kus lisaks bussitransporditeenust pakkuvatele ettevõtetele tegutsevad autorendiettevõtted Hansarent OÜ ja Baltic Mobility OÜ (Europcar Eesti, Läti ja Leedu ning Interrent Eesti, Läti ja Leedu), ning Iveco tarbesõidukite ja Iveco Bus müügi ja hooldusega tegelev AS Iv Pluss. Hansa Grupi konsolideeritud kogutulud on ligi 45 miljonit eurot aastas, grupi ettevõtetes töötab Baltikumis rohkem kui 850 inimest ning autorendiettevõtete sõidukiparki kuulub kokku ligi 1400 sõidukit. 

Ettevõtte 2019. aasta käive oli ligikaudu 2,7 miljonit eurot.

Ajalugu
1996 Asutati bussiettevõte AS Larnekt.
1999 AS Larnektist sai Hansabuss.
2001 Tehti esimene suur investeering hea varustusega mugavatesse turismibussidesse.
2003 Hansabuss omandas 100% osaluse peamise konkurendi, AS TAK Reiside tellimusveos.
2004 Osteti 50% Balti Autoliisingu bussiosakonnast. 
2005 Hansabuss hakkas korraldama Hop On Hop Offi linnaekskursioone kahekordsete punaste bussidega ja lõi kaubamärgi Tallinn City Tour. Samal aastal tunnustas ka Eesti Turismifirmade Liit Tallinn City Touri tiitliga „Parim turismiobjekt 2005“. Omandati 97,2% Hansabussiliinide AS-ist (endine AS Mulgi reisid) ja siseneti Eesti liiniveo turule.
2006 Loodi ettevõte Hansatransport Grupp OÜ ja tekib Hansarendi bränd, millega siseneti autorendi turule. Hansabuss sai rahvusvahelise mõõtme kui Lätis alustavad Hansabuss Latvia ja Riga City Touri kaubamärgid.
2007 Toodi turule kaubamärk Hansabuss Business Line ja alustati rahvusvahelise kommertsliini Tallinn-Riia-Tallinn opereerimist.
2008 Hansabussiliinid AS (endine AS Mulgi reisid) võitis Harju maakonna avalike liinide riigihanke, loodi Hansabussiliinid AS(endine AS Mulgi reisid) Harjumaale osakond. Business Line kaubamärgi all toodi liinile kaks uut 27-kohalist eritellimusena valmistatud ülimugavat reisibussi. 
2009 Hansabussiliinid AS (endine AS Mulgi reisid) võitis Pärnu maakonna avalike liinide riigihanke ja Hansabussiliinid AS (endine AS Mulgi reisid) laienesid Pärnumaale.
2010 Hansabussiliinid AS võitis Hiiu maakonna avalike liinide riigihanke ja loodi Hansabussiliinid AS Hiiumaa osakond. Toimus NATO tippkohtumine Tallinnas, mille nii transpordi kui logistika eest vastutas Hansabuss.
2012 Hansa Grupp, juriidilise nimega NTH Holding, ostis 100% osaluse ettevõttes Iv Pluss AS ning hakkas Eestis esindama Iveco ja Irisbusi kaubamärki.
2013 Hansa Grupp soetas Europcari Baltikumi senise frantsiisiomaniku Baltic Mobility OÜ koos tütarfirmadega Mobility Eesti OÜ ja Mobility Latvia SIA. 
2014 Alustati Baltic Mobility tütarfirma Europcari kaubamärgi all opereerimist Leedus, kattes sellega ära kõik Baltikumi pealinnad. 
2015 Kaugliinid, maakonna liine ja tellimusvedude Euroopas teostav ettevõte Hansabussiliinid AS (endine AS Mulgi reisid) hakkas kandma uut nime Hansabussiliinid AS ja loodi kaubamärk Hansa liinid. Hansa Liinid võitis Võru ja Rapla maakondade hanked.
2016 Hansabussil täitus 20. tegutsemisaasta. Hansa Grupp omandas autorendi firma Interrent frantsiisi Baltikumis. Hansabuss omandas 91-protsendilise enamusosaluse reisijateveoga tegelevas Läti ettevõttes Tukuma Auto SIA ja 74-protsendilise enamusosaluse reisijateveoga tegelevas Eesti ettevõttes Samat AS.
2017 Hansabuss omandas 100% osaluse reisijateveoga tegelevas Läti ettevõttes AIPS SIA. AIPS SIA ettevõtete gruppi kuuluv Virazas SIA pakub busside hooldus- ja remonditeenust ning Bauskas AO SIA opereerib Bauska bussijaama. Hansabuss võitis mahuka liiniveo hanke ja alustas Harjumaa edela suuna bussiliinide teenindamist. Hansabussi Läti tütarettevõte Tukuma Auto SIA omandas 100-protsendilise osaluse reisijateveoga tegelevas Läti ettevõttes Ludzas ATU SIA.
2018 Hansarent OÜ ja Mobility Eesti OÜ ühinesid.
2019 Läti bussiliiniveo ettevõtted Tukuma Auto, Ludzas ATU ja AIPS SIA võtsid kasutusele ettevõtteid ühendava kaubamärgi Hansa Lines. Iv Pluss AS hakkas esindama Fiat Professionali ja LAIKA CARAVANS S.p.A matkaautosid.

Välislingid 
Hansabussi koduleht
City Touri koduleht
Hansaliinide koduleht
Samati koduleht
Hansabussi Läti koduleht
Hansarendi koduleht
Europcari koduleht
Interrenti koduleht
Iveco koduleht

Eesti transpordiettevõtted